Ericu950/Stoicheia-meter-silver huggingface dataset:
Οὐκοῦν ὡς ἐν εἴδει τῆς ῥάβδου νοούμενος ἑαυτὸν ἡμῖν ὥσπερ παρατίθησιν ὁ Χριστὸς , ὡς τεθνεῶτα , καὶ ἐγηγερμένον , καὶ εἰς οὐρανοὺς ὑψούμενον , κατευρύνοντά τε διὰ τοῦ Πνεύματος νοητῶς τὰς τῶν δεχομένων αὐτὸν καρδίας 0 .
ἀλλὰ ποῦ τὰς ῥάβδους τέθεικεν ὁ Ἰακώβ ;
ἐν ταῖς ληνοῖς τῶν ποτιστηρίων 0 .
νοοῖντο δ ἂν πάλιν ληνοί τε καὶ ποτιστήρια τῆς λογικῆς ἀγέλης , τουτ έστιν ἡμῶν , συγγραφὴ Μωσέως , καὶ τὰ προφητικὰ κηρύγματα , τὸν ἄνωθεν ἡμῖν καὶ παρὰ Θεοῦ μονονουχὶ βρύοντα λόγον .
γέγραπται γὰρ , ὅτι Καὶ ἀντλήσετε ὕδωρ μετ εὐφροσύνης ἐκ τῶν πηγῶν τοῦ σωτηρίου .
ἐκεῖ τὸν Ἐμμανουὴλ εὑρήσομεν τὴν τῆς δυνάμεως ῥάβδον , καὶ ὡς ἐν θανάτῳ δι  ἡμᾶς , καὶ πρωτότοκον ἐκ νεκρῶν , καὶ ὑψούμενον ἐν δόξῃ , καὶ πλατύνοντα τοὺς πεπιστευκότας , καθάπερ ἔφην ἀρτίως 0 .
σύμπας γὰρ ὥσπερ τῶν ἁγίων προφητῶν ὁ λόγος , καὶ μέν τοι Μωσέως διανένευκεν ἐπὶ τὸ Χριστοῦ μυστήριον 0 1 .
τοιγάρτοι καὶ ὁ σοφὸς ἔφη Παῦλος , ὅτι Τέλος νόμου καὶ προφητῶν ὁ Χριστός 0 .
πλὴν ἐλέπισεν Ἰακὼβ τὰς ῥάβδους λεπίσματα λευκὰ , περισύρων τὸ χλωρόν ·
ἐκίττων τε οὕτως ἐπ αὐταῖς τὸ ποικίλον τὰ θρέμματα .
περισύρει γὰρ ὥσπερ ὁ Χριστὸς τὴν τοῦ νόμου σκιὰν , καὶ προφητικῶν συγγραμμάτων τὸ οἱονεὶ κατακάλυμμα , λελευκασμένον δὲ οὕτω καὶ εὐκάτοπτον κομιδῇ τὸν ἐν αὐτοῖς ἡμῖν ἀποφαίνων λόγον , ἐπῳδὴν ἀναφέρει πνευματικήν ·
μόνον δὲ οὐχὶ καὶ ἀναπείθει κιττᾷν τῷ ἐκποικίλλεσθαι θέλον εἰς ἀρετὴν , διφυᾶ πως αὐτὴν ἐπιτηδεύοντας , ἔργῳ , τε φημὶ , καὶ λόγῳ .
καὶ γοῦν οἱ θεσπέσιοι προφῆται τῶν ἐν πίστει δεδικαιωμένων τὸ πρόσωπον ὑποτρέχοντες ἀνακεκράγασιν ἐναργῶς ·
διὰ τὸν φόβον σου , Κύριε , ἐν γαστρὶ ἐλάβομεν , καὶ ὠδινήσαμεν , καὶ ἐτέκομεν πνεῦμα σωτηρίας σου .
ἔφη δέ που καὶ πάλιν ἰδίως ὁ αὐτὸς μακάριος Ἡσαΐας ·
ἰσχύσατε , χεῖρες ἀνειμέναι , καὶ γόνατα παραλελυμένα .
παρακαλέσατε , οἱ ὀλιγόψυχοι τῇ διανοίᾳ , ἰσχύσατε , μὴ φοβεῖσθε .
ἰδοὺ ὁ Θεὸς ἡμῶν κρίσιν ἀνταποδίδωσι , καὶ ἀνταποδώσει .
ἰδοὺ , Κύριος μετὰ ἰσχύος ἔρχεται , καὶ ὁ βραχίων αὐτοῦ μετὰ κυρίας , ὡς ποιμὴν ποιμανεῖ τὸ ποίμνιον αὐτοῦ , καὶ τῷ βραχίονι αὐτοῦ συνάξει ἄρνας , καὶ τὰς ἐν γαστρὶ ἐχούσας παρακαλέσει , τουτέστι , παράκλησις ἔσται πνευματικὴ τοῖς ἤδη τὸν θεῖον ὠδίνουσι λόγον , ὡς ἐγκάρποις ἐσομένοις , καὶ ὅσον οὐδέπω μέλλουσι τεκεῖν τῆς εὐαγγελικῆς πολιτείας τὰ αὐχήματα 0 .
καρπὸς γὰρ οὗτος ὁσίας τε καὶ ἀκιβδήλου ψυχῆς 0 .
ἀλλ ἐποίησε , φησὶ , Ἰακὼβ ἑαυτῷ ποίμνια καταμόνας , καὶ οὐκ ἔμιξεν αὐτὰ εἰς τὰ πρόβατα Λάβαν .
ἀσύμβατον γὰρ τῷ ἁγίῳ τὸ βέβηλον 0 ·
τῷ καθαρῷ τὸ ῥυποῦν 0 .
καταμόνας δὲ οἱ τοῦ Χριστοῦ τὸ συναναφύρεσθαι τοῖς ἐν κόσμῳ παραιτούμενοι , καὶ φιλοσαρκίας ἁπάσης ἀπηλλαγμένοι , καὶ οὐκ ἄσημοι κατὰ τὸν βίον , γνωριμώτατοι δὲ μᾶλλον ἐξ ἀρετῆς 0 .
ἐγένετο γὰρ , φησὶ , τὰ ἄσημα τοῦ Λάβαν ·
τὰ δὲ ἐπίσημα τοῦ Ἰακώβ 0 .
πλὴν οὐκ ἀφθόνητος ἦν Ἰακώβ .
ἐπειδὴ δὲ πλουτοῦντά τε καὶ εὐημεροῦντα τεθέανται , κατεδάκνοντο λίαν οἱ τούτου υἱοί .
τοιγάρτοι καὶ ἀποδημεῖν ἐσκέπτετο , καὶ εἰς τὴν πατρῴαν ἑστίαν αὖθις ἀποφοιτᾷν .
γέγραπται γὰρ , ὅτι Καὶ ἐπλούτησεν ὁ ἄνθρωπος σφόδρα .
καὶ ἐγένοντο αὐτῷ κτήνη πολλὰ , καὶ βόες , καὶ παῖδες , καὶ παιδίσκαι , καὶ κάμηλοι , καὶ ὄνοι , καὶ ἡμίονοι .
ἤκουσε δὲ Ἰακὼβ τὰ ῥήματα τῶν υἱῶν Λάβαν λεγόντων ·
Εἴληφεν Ἰακὼβ πάντα τὰ τοῦ πατρὸς ἡμῶν , καὶ ἐκ τῶν τοῦ πατρὸς ἡμῶν πεποίηκε πᾶσαν τὴν δόξαν ταύτην .
καὶ εἶδεν Ἰακὼβ τὸ πρόσωπον Λάβαν , καὶ ἰδοὺ οὐκ ἧν πρὸς αὐτὸν ὡς χθὲς καὶ τρίτην ἡμέραν 0 .
Εἶπε δὲ Κύριος πρὸς Ἰακώβ ·
ἀποστρέφου εἰς τὴν γῆν τοῦ πατρός σου , καὶ εἰς τὴν γενεάν σου , καὶ ἔσομαι μετὰ σοῦ .
ἀποστείλας δὲ Ἰακὼβ ἐκάλεσε Ῥαχὴλ καὶ Λείαν εἰς τὸ πεδίον , οὗ ἦν τὰ ποίμνια .
καὶ εἶπεν αὐταῖς ·
ὁρῶ ἐγὼ τὸ πρόσωπον τοῦ πατρὸς ὑμῶν , ὅτι οὐκ ἔστι πρὸς ἐμὲ ὡς χθὲς καὶ τρίτην ἡμέραν 0 .
ὁ δὲ Θεὸς τοῦ πατρός μου ἦν μετ ἐμοῦ .
καὶ αὐταὶ δὲ οἴδατε ὅτι ἐν πάσῃ τῇ ἰσχύϊ μου δεδούλευκα τῷ πατρὶ ὑμῶν .
ὁ δὲ πατὴρ ὑμῶν παρεκρούσατό με , καὶ ἤλλαξε τὸν μισθόν μου τῶν δέκα ἀμνάδων .
Εἶτά φησι , ὅτι Καὶ ἀφείλετο ὁ Θεὸς πάντα τὰ κτήνη τοῦ πατρὸς ὑμῶν , καὶ ἔδωκέ μοι αὐτά .
πεπλούτηκε μὲν γὰρ ἀληθῶς ὁ Κύριος ἡμῶν Ἰησοῦς Χριστὸς , εἰς πληθὺν ἀμέτρητον , συναγείρων ἐν κόσμῳ τοὺς ἰδίους προσκυνητάς ·
οἳ καὶ διανοίας ἀγαθῆς ἀνάθημα λαμπρὸν τῆς ὑπ αὐτὸν δουλείας ποιοῦνται τὴν ὁμολογίαν , λέγοντες ·
ἡμεῖς δὲ λαὸς νομῆς αὐτοῦ , καὶ πρόβατα χειρὸς αὐτοῦ 0 1 .
ἀλλ ἠρεμεῖν ἐπὶ τούτοις οὐκ ἀνέχονται τὰ τοῦ κόσμου τέκνα .
συλώμενον δὲ ὥσπερ ὁρῶντες τὸν ἑαυτῶν πατέρα , καὶ τὴν τοῦ ἀγαθοῦ ποιμένος ὑποτρέχοντα χεῖρα τὰ τῶν προβάτων ἐπισημότατα 0 ·
καὶ ποικιλλομένους ταῖς πολυειδέσιν ἀρεταῖς τοὺς ὑπὸ Χριστῷ γεννωμένους , τονθορύζουσι λέγοντες ·
καὶ ψευδοεποῦσιν οὐδαμῶς .
ἀληθὴς γὰρ ὁ λόγος 0 .
συνεκόμισε γὰρ ἅπαντας εἰς ἑαυτὸν τοὺς ἐν κόσμῳ Χριστὸς , ἐνσηκασάμενός τε ταῖς ἰδίαις αὐλαῖς τὰς τῶν πιστευσάντων ἀγέλας , πλοῦτον ἔχει τὸν θεοπρεπῆ καὶ δόξαν ἐξῃρημένην .
ἔφη γάρ που καὶ αὐτὸς πρὸς τὸν ἐν τοῖς οὐρανοῖς Πατέρα καὶ Θεὸν , ὅτι Πάντα τὰ ἐμὰ σά ἐστι , καὶ τὰ σὰ ἐμὰ , καὶ δεδόξασμαι ἐν αὐτοῖς 0 .
ἴδωμεν δὲ καὶ αὐτὸν τοῦ Ἰακὼβ τὸν μισθόν .
ἐγένοντο δὲ αὐτῷ , φησὶ , κτήνη πολλὰ , καὶ βόες , παῖδές τε καὶ παιδίσκαι , κάμηλοι καὶ ὄνοι .
ὁρᾷς συναγείροντα καὶ τὸν Χριστὸν ἐκ παντὸς γένους , κατὰ τὸ γεγραμμένον ·
ὁμοία ἐστὶν ἡ βασιλεία τῶν οὐρανῶν σαγήνῃ βληθείσῃ ἐν τῇ θαλάσσῃ , καὶ ἐκ παντὸς γένους συναγαγούσῃ .
δέχεται γὰρ τὸν δοῦλον , ἵνα τοῖς εἰς ἐλευθερίαν αὐχήμασιν ἀποφήνῃ λαμπρόν .
δέχεται τοὺς ὑπὸ νόμον ὡς ἱεροὺς ἤδη καὶ εἰς θυσίαν ἐπιτηδείους τὴν πνευματικὴν , ὡς ἐν οἰὸς τάξει καὶ βοός 0 ·
ἵνα μεταστήσας εἰς φαιδρότητα πολιτείας εὐαγγελικῆς , ἱερωτέρους ἐργάσηται .
δέχεται δὲ πρὸς τούτοις καὶ τὸ ἀνίερόν τε καὶ ἀκάθαρτον γένος ·
ὡς ἐν τάξει καμήλου καὶ μέντοι καὶ ὄνου , ἵνα τῆς πολυθέου πλάνης τὸν ῥύπον ἐκτήξας , καθαρούς τε καὶ ἡγνισμένους τοῖς τῶν ἁγίων συνάψῃ χοροῖς 0 .
κεκινημένων δὴ οὖν εἰς φθόνον τῶν Λάβαν υἱῶν , καὶ αὐτοῦ δὲ τοῦ Λάβαν , ἀμειδῆ τε καὶ σκυθρωπάζουσαν καὶ βασκανίας οὐκ ἐλευθέραν τὴν ὀφρὺν ἀποφαίνοντος 0 ·
Οὐ γὰρ ἦν τὸ πρόσωπον αὐτοῦ , φησὶ , καθὼς χθὲς καὶ τρίτην ἡμέραν 0 ·
ἐπανήκειν εἰς τὰ οἰκεῖα τῷ Ἰακὼβ ἐνετέλλετο Θεός .
ὁ δὲ τὰ γύναια μετεπέμπετο , Λείαν τέ φημι καὶ Ῥαχὴλ , καὶ τὴν μὲν τοῦ πατρὸς ἀδικίαν ἀφηγεῖτο σαφῶς .
προσετίθει δὲ , ὅτι Ἀφείλετο ὁ Θεὸς πάντα τὰ κτήνη τοῦ πατρὸς ὑμῶν , καὶ ἔδωκέ μοι αὐτά .
καὶ ἀποκριθεῖσα Ῥαχὴλ καὶ Λεία , εἶπον αὐτῷ ·
μὴ ἔστι μερὶς ἡμῖν , ἢ κληρονομία ἐν τῷ οἴκῳ τοῦ πατρὸς ἡμῶν ;
Οὐχ ὡς αἱ ἀλλότριαι λελογίσμεθα αὐτῷ 0 ;
πέπρακε γὰρ ἡμᾶς , καὶ κατέφαγε καταβρώσει τὸ ἀργύριον ἡμῶν .
πάντα τὸν πλοῦτον καὶ τὴν δόξαν ἣν ἀφείλετο ὁ Θεὸς τοῦ πατρὸς ἡμῶν , ἡμῖν ἔσται καὶ τοῖς τέκνοις ἡμῶν .
νῦν οὖν ὅσα εἴρηκέ σοι ὁ Θεός σου , ποίει .
καταστυγνάζοντος γὰρ ἐπὶ Χριστῷ τοῦ κόσμου , καὶ τῶν αὐτοῦ τέκνων , παράκλησις ἄνωθεν καὶ ἐξ οὐρανοῦ , τουτέστι , παρὰ Πατρὸς , ταῖς τοῦ Σωτῆρος δίδοται νύμφαις , φημὶ δὴ ταῖς Ἐκκλησίαις .
πλὴν ἡ παράκλησις , δι Υἱοῦ παραπορθμεύοντος ὥσπερ ἡμῖν τοὺς παρὰ Πατρὸς λόγους 0 1 .
ὃν γὰρ ἀπέστειλεν ὁ Θεὸς , τὰ ῥήματα τοῦ Θεοῦ λαλεῖ , κατὰ τὴν Ἰωάννου φωνήν .
ἄθρει γὰρ ὅπως προσελάλει μὲν ὁ Θεὸς τῷ Ἰακὼβ , ὁ δὲ ταῖς αὐτοῦ νύμφαις , Λείᾳ τε , φημὶ , καὶ Ῥαχήλ 0 .
ὁ δὲ τῆς παρακλήσεως λόγος ἦν , τὸ δεῖν ἀπαίρειν αὐτὰς ἅμα τῷ ἰδίῳ νυμφίῳ τῆς τοῦ πατρὸς ἑστίας .
Οὕτω καὶ ὁ μακάριος Ψαλμῳδὸς ἐν πνεύματι πρὸς τὴν Ἐκκλησίαν φησί ·
ἄκουσον , θύγατερ , καὶ ἴδε , καὶ κλῖνον τὸ οὖς σου , καὶ ἐπιλάθου τοῦ λαοῦ σου , καὶ τοῦ οἴκου τοῦ πατρός σου .
ὅτι ἐπεθύμησεν ὁ βασιλεὺς τοῦ κάλλους σου .
Οὐκοῦν τὰ παρὰ Θεοῦ ταῖς αὐτοῦ νύμφαις λελάληκεν ὁ Ἰακώβ .
καὶ τίς ἦν ὁ λόγος ;
μέμψις κατὰ τοῦ Λάβαν 0 ·
ὡς εἴη μὲν ἄδικός τε καὶ πονηρὸς , καὶ βραδὺς εἰς ἔκτισιν , ὧν ἂν ἐποφλοίη μισθῶν 0 .
γράφεται δὲ καὶ αὐτὸς ὁ Χριστὸς ἐπὶ πολλῇ λίαν ἀναισθησίᾳ τὸν κόσμον , ἀποτιννύειν οὐκ ἀνεχόμενον ὡς Δεσπότῃ τὰ χαριστήρια , καὶ ὡς ἐν ὀφλήματος τάξει καὶ μισθοῦ τὰ ὑπὲρ τῆς φροντίδος τῆς εἰς αὐτὸν ξένια πνευματικὰ , πίστιν δὴ λέγω καὶ ἀγάπην , προσκομίζειν οὐκ ἐθέλοντα 0 .
πλὴν ὑπ αὐτῷ τὰ πάντα γέγονε σαγηνεύοντος τοῦ Θεοῦ καὶ Πατρός .
ἔφη γάρ που πρὸς αὐτὸν ὁ Υἱός ·
Οὓς δέδωκάς μοι ἐκ τοῦ κόσμου σοὶ ἦσαν , καὶ ἐμοὶ αὐτοὺς δέδωκας .
καὶ τοῦτο ἦν ἄρα τὸ , Ἀφεῖλεν ὁ Θεὸς πάντα τὰ κτήνη τοῦ πατρὸς ὑμῶν , καὶ ἔδωκέ μοι αὐτά .
Αἱ δὲ σεμναὶ τοῦ Σωτῆρος νύμφαι κατακολουθεῖν μὲν ἑτοίμως ἐπαγγέλλονται ·
πεπράσθαι δὲ ὥσπερ αὐτῷ παρὰ τοῦ κόσμου φασίν 0 .
ἐξεπρίατο γὰρ τῷ ἰδίῳ αἵματι τὰς Ἐκκλησίας ὁ Ἐμμανουὴλ , καὶ ἠλλοτρίωνται τοῦ πάλαι πατρός .
λόγος γὰρ αὐταῖς κοινωνίας ἢ μερίδος οὐδείς ἐστι πρὸς κόσμον , ἐξ οὗ καὶ κέκληνται .
πλοῦτος δὲ μᾶλλον αὐταῖς καὶ τοῖς τέκνοις αὐτῶν ὁ ὑπὲρ νοῦν καὶ λόγον 0 ·
αὐτὸς ἡ μερὶς καὶ ὁ κλῆρος , δόξα τε καὶ καύχημα , καὶ πᾶν ὁτιοῦν τῶν τελούντων εἰς λαμπρότητα καὶ εὐημερίαν 0 .
σκυθρωπάζει μὲν οὖν ὁ κόσμος ὁμοῦ τοῖς ἰδίοις τέκνοις ἐπὶ Χριστῷ , καὶ τῷ τῆς βασκανίας δαπανᾶται πυρὶ , προήκοντα δόξης εἰς τοῦτο βλέπων ὡς ὅλην ὑφ ἑαυτῷ ποιήσασθαι τὴν ὑπ οὐρανὸν , καὶ κατακρατῆσαι τῶν ἐπὶ τῆς γῆς .
ὅτι δὲ τονθορυσμῶν ἐπέκεινα , καὶ λοιδοριῶν τὰ τῆς μανίας αὐτῷ παρατείνεται , καὶ διώκει , καὶ φονᾷ , καὶ ὅσον εἰπεῖν εἰς ἐγχειρημάτων δύναμιν τῇ τοῦ Σωτῆρος ἀναφέρεται δόξῃ , καὶ ταῖς ὑπ αὐτοῦ Ἐκκλησίαις , καὶ τοῖς αὐτοῦ τέκνοις , τουτέστι , τῇ τῶν πιστευόντων πληθύϊ καταφωρᾶται πολεμιώτατος , ἀταλαίπωρον ἰδεῖν τοῦτο μαθεῖν ἑλομένοις διὰ τῶν ἐφεξῆς 0 ·
ἀναστὰς γὰρ , φησὶ , Ἰακὼβ , ἔλαβε τὰς γυναῖκας αὐτοῦ , καὶ τὰ παιδία αὐτοῦ ἐπὶ τὰς καμήλους , καὶ ἐπήγαγε πάντα τὰ ὑπάρχοντα αὐτοῦ , καὶ πᾶσαν τὴν ἀποσκευὴν αὐτοῦ , ἣν περιεποιήσατο ἐν τῇ Μεσοποταμίᾳ , καὶ πάντα τὰ αὐτοῦ , καὶ ἀπῆλθε πρὸς Ἰσαὰκ τὸν πατέρα αὐτοῦ ἐν γῇ Χαναάν .
λάβαν δὲ ᾤχετο κεῖραι τὰ πρόβατα αὐτοῦ .
ἔκλεψε δὲ Ῥαχὴλ τὰ εἴδωλα τοῦ πατρὸς αὐτῆς ·
ἔκρυψε δὲ Ἰακὼβ Λάβαν τὸν Σύρον τοῦ μὴ ἀναγγεῖλαι αὐτῷ , ὅτι ἀπεδίδρασκε .
καὶ ἀπέδρα αὐτὸς , καὶ πάντα τὰ αὐτοῦ , καὶ διέβη τὸν ποταμὸν , καὶ ὥρμησεν εἰς τὸ ὄρος Γαλαάδ .
ἀνηγγέλη δὲ Λάβαν τῷ Σύρῳ τῇ τρίτῃ ἡμέρᾳ ὅτι ἀπέδρα Ἰακώβ .
καὶ παραλαβὼν πάντας τοὺς ἀδελφοὺς αὐτοῦ μετ  αὐτοῦ , ἐδίωξεν ὀπίσω αὐτοῦ ὁδὸν ἡμερῶν ἑπτὰ , καὶ κατέλαβεν αὐτὸν ἐν τῷ ὄρει Γαλαάδ .
ἦλθε δὲ ὁ Θεὸς πρὸς Λάβαν τὸν Σύρον καθ ὕπνον τὴν νύκτα , καὶ εἶπεν αὐτῷ .
φύλαξαι σεαυτὸν τοῦ μὴ λαλῆσαι πρὸς Ἰακὼβ πονηρά .
καὶ κατέλαβε Λάβαν τὸν Ἰακώβ .
ἰακὼβ δὲ ἔπηξε τὴν σκηνὴν αὐτοῦ ἐν τῷ ὄρει .
λάβαν δὲ ἔστησε τοὺς ἀδελφοὺς αὐτοῦ ἐν τῷ ὄρει Γαλαάδ .
περιτυγχάνει μὲν οὖν ὁ Λάβαν , ἐπαιτιᾶται δὲ λίαν τὸν θεσπέσιον Ἰακὼβ , ὅτι λεληθότως ἀπέδρα , μονονουχὶ κεκλοφὼς τὰς θυγατέρας αὐτοῦ , καὶ τοὺς ἐν οἴκῳ θεούς .
ἔφη γὰρ ὡδί ·
νῦν οὖν πεπόρευσαι ·
ἐπιθυμίᾳ γὰρ ἐπεθύμησας ἀπελθεῖν εἰς τὸν οἶκον τοῦ πατρός σου .
ἵνα τί ἔκλεψας , φησὶ , τοὺς θεούς μου ;
ἀλλ  οὐκ ᾔδει , φησὶν , Ἰακὼβ , ὅτι Ῥαχὴλ ἡ γυνὴ αὐτοῦ ἔκλεψεν αὐτούς .
ἐρευνήσας δὲ Λάβαν τοὺς ἰδίους θεοὺς , οὐχ εὑρίσκει παρὰ τῇ Λείᾳ , ἀλλ οὐ δὲ ἐν τῷ οἴκῳ θεραπαινῶν Βάλλας τε καὶ Ζελφᾶς .
ἐπειδὴ δὲ προσεδόκησεν ἡ Ῥαχὴλ ἐρευνηθήσεσθαι παρὰ τοῦ πατρὸς , οὐκ ἀκόμψως τὸ ῥῆμα κατασοφίζεται .
ἔλαβε γὰρ τὰ εἴδωλα , φησὶ , καὶ ἐνέβαλεν αὐτὰ εἰς τὰ σάγματα τῆς καμήλου , καὶ ἐπεκάθισεν αὐτοῖς , καὶ εἶπε τῷ πατρὶ αὐτῆς ·
μὴ βαρέως φέρε , κύριε , οὐ δύναμαι ἀναστῆναι ἐνώπιόν σου .
ὅτι κατ ἐθισμὸν τῶν γυναικῶν μοί ἐστι .
ἠρεύνησε δὲ Λάβαν ἐν ὅλῳ τῷ οἴκῳ αὐτοῦ , καὶ οὐχ εὗρε τὰ εἴδωλα .
ἠπορηκότος τοίνυν ἤδη πως , ὀλοφυρομένου τε κατὰ τὸ εἰκὸς , τῶν ἰδίων θεῶν τὴν ἀπώλειαν , ἐπῃτιᾶτο λοιπὸν εἰκότως ὁ μακάριος Ἰακὼβ , ὡς εἰκῆ διώκειν αὐτὸν ᾑρημένον , καὶ ἐγκαλεῖν οὐκ ἔχοντα παντελῶς οὐδέν .
Εἶτα περὶ συμβάσεως αὐτοῖς κεκίνηνται λόγοι , καὶ σύνεσις παρ ἀμφοῖν εἰς εἰρήνην ἐπράττετο .
ἀποκριθεὶς γὰρ ὁ Λάβαν , φησὶν , εἶπε τῷ Ἰακώβ ·
Αἱ θυγατέρες σου θυγατέρες μου , καὶ υἱοί σου , υἱοί μου , καὶ τὰ κτήνη σου κτήνη μου , καὶ πάντα ὅσα σὺ ὁρᾷς , ἐμά ἐστι , καὶ τῶν θυγατέρων μου 0 .
τί ποιήσω ταύταις σήμερον , καὶ τοῖς τέκνοις αὐτῶν οἷς ἔτεκον ;
νῦν οὖν δεῦρο , διαθώμεθα διαθήκην ἐγὼ καὶ σὺ , καὶ ἔσται εἰς μαρτυρίαν ἀνὰ μέσον ἐμοῦ καὶ σοῦ .
Εἶπε δὲ αὐτῷ ·
ἰδοὺ οὐδεὶς μεθ ἡμῶν ἐστιν , ἰδὲ ὁ Θεὸς μάρτυς ἀνὰ μέσον ἐμοῦ καὶ σοῦ 0 .
λαβὼν δὲ Ἰακὼβ λίθον , ἔστησεν αὐτὸν στήλην .
Εἶπε δὲ Ἰακὼβ τοῖς ἀδελφοῖς αὐτοῦ ·
συλλέγετε λίθους .
καὶ συνέλεξαν λίθους , καὶ ἐποίησαν βουνὸν , καὶ ἔφαγον ἐκεῖ ἐπὶ τοῦ βουνοῦ .
ὁ βουνὸς οὗτος μαρτυρεῖ ἀνὰ μέσον ἐμοῦ καὶ σοῦ σήμερον .
καὶ ἐκάλεσεν αὐτὸν Λάβαν , Βουνὸς μαρτυρίας .
ἰακὼβ δὲ ἐκάλεσεν αὐτὸν , Βουνὸς μάρτυς .
ἐπιτροχάδην μὲν οὖν ἐν τούτοις καὶ κολοβοῦν ὡς ἔνι σπουδάζοντες τὰ τῆς ἱστορίας ἀφηγήμεθα .
τὰ δὲ εἰς νοῦν ἤδη τὸν ἐσωτάτω διατρανοῦν ἀναγκαῖον 0 .
ὅτι τοίνυν ἐπεμάνισεν ὁ κόσμος πλουτοῦντι Χριστῷ τὰς τῶν πιστευόντων ἀγέλας , καὶ ἐπιθρώσκει λελυττηκὼς , οὐ μακρῶν ἂν δέοιτο λόγων τις εἰς παράδειξιν ἐναργῆ .
θέα γὰρ ὅπως ἀπαίροντος τοῦ Ἰακὼβ διώκει φωνῶν ὁ Λάβαν ὁμοῦ τοῖς ἰδίοις τέκνοις 0 .
ἀπαίρει δὲ ὥσπερ καὶ ἀπὸ κόσμου Χριστὸς ὁμοῦ ταῖς ἑαυτοῦ νύμφαις , τουτέστι ταῖς Ἐκκλησίαις , καὶ οἱονεὶ πανοικὶ μετανίσταται , νοητῶς τοῖς ἰδίοις ἐπιφωνῶν ·
ἐγείρεσθε , ἄγωμεν ἐντεῦθεν .
ὁ δὲ τῆς ἀπάρσεως τρόπος οὐκ αἰσθητῶς , οὔ τε μὴν εἰς τόπον ἐκ τόπου σωματικῶς ἐκπράττοιτο ἄν .
κομιδῇ γὰρ ἄηθες τὸ ὧδε φρονεῖν ἢ λέγειν 0 .
ἀλλ ἐκ τοῦ φρονεῖν τὰ τοῦ κόσμου πρὸς τὸ δρᾷν ἐθέλειν τὰ δοκοῦντα Θεῷ χρησίμως ἀποπεραίνεται .
ὡς γὰρ ὁ μακάριος γράφει Παῦλος , οὐκ ἔχομεν ὧδε μένουσαν πόλιν , ἀλλὰ τὴν μέλλουσαν ἐπιζητοῦμεν , ἧς τεχνίτης καὶ δημιουργὸς ὁ Θεός 0 .
γράφει δὲ καὶ ἕτερος τῶν ἁγίων ἀποστόλων ·
παρακαλῶ ὡς παροίκους καὶ παρεπιδήμους , ἀπέχεσθε τῶν σαρκικῶν ἐπιθυμιῶν , αἵτινες στρατεύονται κατὰ τῆς ψυχῆς .
περιπατοῦντες δὲ ἐπὶ τῆς γῆς , ὡς ἐν οὐρανῷ ποιώμεθα τὸ πολίτευμα , διαζῇν σπουδάζοντες σαρκικῶς μὲν οὐκ ἔτι , ἁγιοπρεπῶς δὲ μᾶλλον καὶ πνευματικῶς 0 .
διανίστησι δὲ πρὸς τοῦτο ἡμᾶς ἐπιστέλλων ὁ Παῦλος ·
μὴ συσχηματίζεσθε τῷ αἰῶνι τούτῳ , ἀλλὰ συμμορφοῦσθε τῇ ἀνακαινώσει τοῦ νοὸς ὑμῶν , εἰς τὸ δοκιμάζειν ὑμᾶς τί τὸ θέλημα τοῦ Θεοῦ τὸ ἀγαθὸν , καὶ εὐάρεστον , καὶ τέλειον .
ἐπειδὴ δὲ οὐ τῷ κόσμῳ συνεσχηματίσμεθα τὴν κοσμικὴν ἀπάτην ἐκβαίνοντες , μιμησόμεθα παρ αὐτοῦ .
καὶ τοῦτο εἰδὼς οὕτως ἔχον ἔφασκεν ὁ Σωτήρ ·
Εἰ ἐκ τοῦ κόσμου ἦτε , ὁ κόσμος ἂν τὸ ἴδιον ἐφίλει ·
ἐπειδὴ δὲ ἐκ κόσμου οὐκ ἐστὲ , διὰ τοῦτο μισεῖ ὑμᾶς ὁ κόσμος .
Οὐκοῦν διώκει μισῶν .
φονῶντα δὲ καὶ ἀποταυρούμενον εἰς ἀκαθέκτους ὀργὰς , ἀνασειράζει Θεὸς , οὐ δ ὅσον εἰπεῖν ἀπηνέσι λόγοις καταλυπεῖν ἐφιείς .
ἔφη γὰρ πρὸς τὸν Λάβαν ὁ Θεὸς , φησί ·
φύλαξαι σεαυτὸν μή πως λαλήσῃς κατὰ Ἰακὼβ πονηρά .
ἀλλ ἐπαιτιᾶται μὲν ὁ κόσμος ὡς σεσυλημένος , καὶ ἀπολωλότων αὐτῷ τῶν θεῶν 0 .
ἐκεκλόφει δὲ τούτους ἡ Ῥαχήλ .
πλὴν ὅρα τὴν ἐπιχείρησιν .
ἠρεύνησε παρὰ τῇ Λείᾳ τοὺς θεοὺς ὁ Λάβαν , καὶ μέν τοι καὶ παρὰ ταῖν δύο θεραπαίναιν , καὶ οὐχ εὗρε , φησί .
ἐπεκάθητο δὲ αὐτοῖς ἡ Ῥαχὴλ , προφασιζομένη τὰ κατ ἐθισμόν .
τί οὖν ὁ λόγος 0 ;
Οὐ τῆς Ἰουδαίων Συναγωγῆς , ἀλλ οὐ δὲ τῶν εἰς δουλείας γεγενημένων κατόρθωσις ἦν ἡ τῶν εἰδώλων καθαίρεσις ·
ἀλλὰ τῆς νεώττης Ῥαχὴλ , τουτέστι , τῆς Ἐκκλησίας ἀτιμίᾳ περιβαλούσης τὰ χειροποίητα 0 ·
μόνον δὲ οὐχὶ καὶ πληρούσης ἐπ αὐτοῖς τὸ διὰ τῆς τοῦ προφήτου φωνῆς εἰρημένον 0 ·
καὶ ἐξαρεῖς τὰ εἴδωλα τὰ περιηργυρωμένα , καὶ περικεχρυσωμένα λεπτὰ ποιήσεις , καὶ λικμήσεις ὡσεὶ ὕδωρ ἀποκαθημένης , καὶ ὡς κόπρον ὤσεις αὐτά .
ἐπειδὴ οὐχ εὕρηνται παρὰ τοῦ Λάβαν οἱ αὐτοῦ θεοὶ , τὰς εἰς εἰρήνην συμβιβάσεις ἐποίει τὸ λοιπὸν πρὸς τὸν θεσπέσιον Ἰακώβ .
Οὐκ ἔτι γὰρ ἔχων ὁ κόσμος τοὺς ψευδωνύμους θεοὺς , φίλος ἔσται ·
μᾶλλον δὲ γέγονεν Χριστῷ ἤδη καὶ τῆς εἰρήνης ὁ σύνδεσμος .
Αὐτός ἐστι πάλιν ὁ εὐδοκιμώτατος λίθος , ὁ πολυτελὴς , ὁ ἀκρογωνιαῖος , ὁ ἔντιμος , ὁ εἰς κεφαλὴν γωνίας , καὶ εἰς τὰ θεμέλια Σιών .
ἔστησε γὰρ , φησὶν , Ἰακὼβ στήλην , εἰς τύπον Χριστοῦ .
συσσωρεύονται δὲ καὶ ἕτεροι λίθοι τῶν ἁγίων ἀποστόλων , ἤτοι τῶν ἐν πίστει δεδικαιωμένων , καὶ ἡγιασμένων ἐν πνεύματι , προανατυποῦντες ἀστείως τὴν ἐπὶ Χριστῷ συνδρομήν .
περὶ μὲν γὰρ τῶν ἁγίων ἀποστόλων προφητικὸς ἔφη λόγος ·
διότι λίθοι ἅγιοι κυλίονται ἐπὶ τῆς γῆς .
διέδραμον γὰρ τὴν σύμπασαν γῆν οἱ θεσπέσιοι μαθηταὶ , τὸ εὐαγγελικὸν τοῖς ἔθνεσι διακομίζοντες κήρυγμα .
πρὸς δὲ τοὺς ἐν πίστει δεδικαιωμένους ὁ σοφὸς ἐπιστέλλει Παῦλος ·
ἐν ᾧ καὶ ὑμεῖς συνοικοδομεῖσθε εἰς κατοίκησιν τοῦ Θεοῦ ἐν Πνεύματι ἁγίῳ .
κέκληται τοίνυν ἡ τῶν λίθων ἄθροισις , Βουνὸς μαρτυρίας παρά γε τῷ Λάβαν , ὁ δὲ θεσπέσιος Ἰακὼβ ἐπὶ τὸ ἔτι μεῖζόν τε καὶ ὑπερτεροῦν ἀσυγκρίτως , τουτέστι Χριστὸν , ἀνακομίζει τὸ νόημα , Βουνὸς μάρτυς ὀνομάσας τὸ γεγενημένον .
κεφαλὴ γὰρ τῶν πιστευόντων αὐτὸς ὁ Χριστός 0 .
ὅτι δὲ σώζοντι τοὺς ἰδίους τῷ πάντων Σωτῆρι Χριστῷ , καὶ τῆς ἐν κόσμῳ κακίας ἐξάγοντι , καὶ ἡ τῶν ἀγγέλων παρέσται πληθὺς λειτουργοῦσα , δῆλον δὲ ὅτι καὶ τὴν τεταγμένην αὐτοῖς ἀποπληροῦσα δουλείαν , ἀναμάθοι τις ἂν εὐκόλως καὶ διὰ τῶνδε πάλιν 0 .
ἀποχωροῦντος γὰρ ἤδη τοῦ Λάβαν , οἴκαδέ τε ὑπονοστοῦντος εἰρηνικῶς , Ἀναβλέψας , φησὶν , Ἰακὼβ εἶδε παρεμβολὴν παρεμβεβληκυῖαν , καὶ συνήντησαν αὐτῷ οἱ ἄγγελοι τοῦ Θεοῦ .
Εἶπε δὲ Ἰακὼβ , ἡνίκα εἶδε αὐτούς ·
παρεμβολὴ Θεοῦ αὕτη , καὶ ἐκάλεσε τὸ ὄνομα τοῦ τόπου , Παρεμβολαί .
γέγραπται δὲ ὅτι Παρεμβαλεῖ ἄγγελος Κυρίου κύκλῳ τῶν φοβουμένων αὐτὸν , καὶ ῥύσεται αὐτούς .
καὶ πάλιν , ὅτι Τοῖς ἀγγέλοις αὐτοῦ ἐντελεῖται περὶ σοῦ τοῦ διαφυλάξαι σε ἐν πάσαις ταῖς ὁδοῖς σου 0 .
σώζει δὴ ἅπαντας τοὺς ἀγαπῶντας αὐτὸν ὁ Κύριος ἡμῶν Ἰησοῦς Χριστός ·
δι οὗ καὶ μεθ οὗ τῷ Θεῷ καὶ Πατρὶ ἡ δόξα ἅμα τῷ ἁγίῳ Πνεύματι εἰς τοὺς αἰῶνας τῶν αἰώνων 0 .
Οὐκ ἀθαύμαστος μὲν τῶν ἁγίων ὁ τρόπος παρά γε τοῖς ἄριστα βιοῦν ᾑρημένοις 0 ·
τὸ δὲ τῆς ἐκείνων πολιτείας εὐκλεὲς παρὰ μὲν παντὸς οἰχήσεται λόγου .
γένοιτο δ ἂν τοῖς ἐθέλουσι εὐσεβεῖν ὑποτύπωσις ἀγαθὴ , τὸ τίνα χρὴ τρόπον κατ εὐθὺ φέρεσθαι τοῦ εἰκότος καὶ ἁνδάνοντος Θεῷ , διατρανοῦσα ποικίλως .
χρῆναι γὰρ ἔγωγέ φημι , μᾶλλον δὲ καὶ αὐτὸς τῆς θεοπνεύστου Γραφῆς ὁ λόγος , τῶν ἀρχαιοτέρων ἁγίων ἀναθεωροῦντας ὀρθῶς τὴν ἔκβασιν τῆς ἀναστροφῆς μιμεῖσθαι τὴν πίστιν 0 ·
μόνον δὲ οὐχὶ καὶ κατ  ἴχνος ἰέναι τῆς ἐνούσης αὐτοῖς ἀρετῆς 0 .
καὶ γάρ ἐστι τῶν ἀτόπων , τοὺς μὲν ὅσοι τεχνῶν γεγόνασιν ἐπιστήμονες τῶν βασιλικῶν , καθηγητὰς εἰς τοῦτο ποιεῖσθαι τοὺς πρὸ αὐτῶν , καὶ ζηλοῦν ἐπείγεσθαι τοὺς ὅτι δὴ μάλιστα τὸ ἐπιεικὲς ἐν ταύταις ἠκριβωκότας ·
ἡμᾶς δὲ αὐτοὺς , οἷς τὸ κατορθοῦν ὁ σκοπὸς τὴν ἀρετὴν , μὴ οὐχὶ τῆς διανοίας τὸν ὀφθαλμὸν ἐνερείδοντας ταῖς τῶν ἀρχαιοτέρων ἐπιεικείαις ἀναμάττεσθαι τρόπον τινὰ παρ αὐτῶν τὰ δι ὧν ἂν ἔσοιτό τις παρὰ Θεῷ δοκιμώτατος , καὶ τῆς εὐαγοῦς πολιτείας ἐπιστήμονα τὸν οἰκεῖον αὐτὸς ἀπεργάσοιτο νοῦν 0 .
προκείσθω δὴ οὖν οὐδενὸς ἧττον ἡμῖν ὁ θεσπέσιος Ἰακὼβ , ἀνεπίπληκτον μὲν ὡς ἐνῇ , καὶ τῷ καιρῷ πρέπουσαν τῷ τηνικάδε φημὶ ὁδὸν διαστείχων τὴν ὡς ἔν γε πολιτείᾳ ζωῆς , συλλήπτορα δὲ καὶ προεστηκότα τὸν τῶν ὅλων ἔχων Θεὸν , πόνοις μὲν ἔσθ ὅτε περιτυχεῖν ἐφιέντα χρησίμως 0 ·
οὐ γὰρ ἂν ἀνιδρωτὶ κατακτήσαιτό τις τὰ εἰς ἀρετὴν αὐχήματα ·
μετὰ δέ γε τὰ γυμνάσματα στεφανοῦντα ταῖς εὐθυμίαις , καὶ οἷά τινα τῶν ἄγαν εὐσθενεστάτων ἀγωνιστῶν τῇ τῶν ἄθλων ἀμφιλαφείᾳ καταπλουτίζοντα 0 .
μὴ γὰρ εἴπῃς κατὰ σαυτόν ·
ἀνθ ὅτου μὴ ἄπονον ἐδωρεῖτο Θεὸς τοῖς ἁγίοις τὸ κατευφραίνειν εἰδός ;
τοῦτο γὰρ ἦν ἀγυμνάστους ἐᾷν , καὶ ἥκιστα μὲν μισθὸν ἀρετῆς ἀπονέμειν αὐτοῖς τὸ εὖ εἶναι τυχόν ·
ἀβασανίστου δὲ μᾶλλον θελημάτων ῥοπῆς ποιεῖσθαι καρπὸν τὸ ἐπ αὐτοῖς εὐμενὲς , καὶ τὴν λαμπράν τε καὶ ἀξιόληπτον τῶν χαρισμάτων φιλοτιμίαν 0 .
ἔδει δὲ μᾶλλον εὐδοκιμοῦντας ὁρᾶσθαι , καὶ ἔργοις αὐτοῖς ἀξίους προαναφαίνεσθαι τῶν παρὰ Θεοῦ ·
προκεῖσθαι δὲ ὥσπερ καὶ τοῖς μετ αὐτοὺς εἰς παράδειγμά τε καὶ ὑποτύπωσιν ἐναργῆ τοῦ δεῖν ἑλέσθαι φιλεργεστάτους εἶναι καὶ νεανικοὺς , ἐννοοῦντας ὅτι τοῖς μὲν ἀταλαίπωρον καὶ κατεγνωσμένον διαβιοῦσι ζωὴν , οὐδεὶς ἂν γένοιτο μισθὸς , ἕψεται δὲ πάντως τὰ πάντων ἐξαίρετα , τοῖς ὅτι μάλιστα φιλοπονωτάτοις , καὶ ἱδρῶτα τὸν ἐπ ἀγαθοῖς τῶν ἡδίστων τῶν ἐν βίῳ προτετιμηκόσι 0 .
Οὕτω τις ἔφασκε τῶν σοφῶν ·
τέκνον , εἰ προσέρχῃ δουλεύειν τῷ Κυρίῳ , ἑτοίμασον τὴν ψυχήν σου εἰς πειρασμὸν , εὔθυνον τὴν καρδίαν σου , καὶ καρτέρησον .
τίκτει μὲν γὰρ ἡ ὑπομονὴ δοκιμὴν , ἡ δὲ δοκιμὴ ἐλπίδα 0 ·
ἡ δὲ ἐλπὶς οὐ καταισχύνει , κατὰ τὸ γεγραμμένον .
ἑψόμεθα δὲ δὴ τῷ προκειμένῳ σκοπῷ .
μετὰ τὴν τοῦ Λάβαν τοίνυν ἀποχώρησιν τὴν ἐκ τοῦ ὄρους Γαλαὰδ , εἰς τὴν ἐνεγκοῦσαν ἠπείγετο , καὶ διασπεύδειν ἤθελεν ὁ θεσπέσιος Ἰακώβ .
ἀπηλλαγμένος δὲ μόλις τῆς Λάβαν ἐφόδου , καὶ ἀναπνεύσας βραχὺ , χαλεπωτέροις εὐθὺς περιπίπτει δείμασι .
ἐπειδὴ γὰρ ἔδει τῆς Μεσοποταμίας ἀπαίροντα , καὶ εἰς γῆν Χαναὰν ἀποτρέχοντα , διὰ μέσης ἰέναι τῆς Σηεὶρ , ἐν ᾗ κατῴκησεν Ἡσαῦ , περιδεὴς δὲ ἄγαν ἦν .
Οὐ γὰρ ἠγνόει λελυπηκὼς τῆς τε εὐλογίας ἕνεκα , καὶ αὐτῶν δὲ τῶν πρωτοτοκίων .
τίνα δὲ τρόπον τὴν ἐπὶ τούτοις λύπην ἀπεσκευάζετο , καὶ εἰς ἀγάπην καὶ ἡμερότητα καθίστη τὸν ἀδελφὸν , πῶς οὐκ ἄξιον ἐδεῖν , καὶ πρός γε τούτῳ θαυμάσαι 0 ;
γέγραπται τοίνυν ·
ἀπέστειλε δὲ Ἰακὼβ ἀγγέλους ἔμπροσθεν αὐτοῦ πρὸς Ἡσαῦ τὸν ἀδελφὸν αὐτοῦ εἰς γῆν Σηεὶρ , εἰς χώραν Ἐδὼμ , καὶ ἐνετείλατο αὐτοῖς , λέγων ·
Οὕτως ἐρεῖτε τῷ κυρίῳ μου Ἡσαῦ ·
Οὕτως λέγει ὁ παῖς σου Ἰακώβ ·
μετὰ Λάβαν παρῴκησα , καὶ ἐχρόνισα ἕως τοῦ νῦν ·
καὶ ἐγένοντό μοι βόες , καὶ ὄνοι , καὶ πρόβατα , καὶ παῖδες καὶ παιδίσκαι .
καὶ ἀπέστειλα ἀγγεῖλαι τῷ κυρίῳ μου Ἡσαῦ , ἵνα εὕρῃ ὁ παῖς σου χάριν ἐναντίον σου .
καὶ ἀπέστρεψαν οἱ ἄγγελοι πρὸς Ἰακὼβ , λέγοντες ·
ἤλθομεν πρὸς τὸν ἀδελφόν σου Ἡσαῦ , καὶ ἔρχεται εἰς συνάντησιν , καὶ τετρακόσιοι ἄνδρες μετ αὐτοῦ .
ἐφοβήθη δὲ Ἰακὼβ σφόδρα , καὶ ἠπορεῖτο .
καὶ διεῖλε τὸν λαὸν τὸν μεθ ἑαυτοῦ , καὶ τοὺς βόας , καὶ τὰ πρόβατα εἰς δύο παρεμβολάς .
ἐὰν ἔλθῃ Ἡσαῦ εἰς παρεμβολὴν μίαν , καὶ ἐκκόψῃ αὐτὴν , ἔσται ἡ παρεμβολὴ ἡ δευτέρα εἰς τὸ σώζεσθαι .
Εἶπε δὲ Ἰακώβ ·
ὁ Θεὸς τοῦ πατρός μου Ἀβραὰμ , καὶ ὁ Θεὸς τοῦ πατρός μου Ἰσαὰκ , Κύριε , ὁ εἰπών μοι , Ἀπότρεχε εἰς τὴν γῆν τῆς γενέσεώς σου , καὶ εὖ σε ποιήσω , ἱκανούσθω μοι ἀπὸ πάσης δικαιοσύνης , καὶ ἀπὸ πάσης ἀληθείας , ἧς ἐποίησας τῷ παιδί σου .
ἐν γὰρ τῇ ῥάβδῳ μου ταύτῃ διέβην τὸν Ἰορδάνην , νυνὶ δὲ γέγονα εἰς δύο παρεμβολάς .
ἐξελοῦ με ἐκ χειρὸς τοῦ ἀδελφοῦ μου Ἡσαῦ , ὅτι φοβοῦμαι ἐγὼ αὐτὸν , μή ποτε ἐλθὼν πατάξῃ με , καὶ μητέρα ἐπὶ τέκνοις 0 .
σὺ δὲ εἶπας ·
καλῶς σε ποιήσω , καὶ θήσω τὸ σπέρμα σου ὡς τὴν ἄμμον τῆς θαλάσσης , καὶ οὐκ ἀριθμηθήσεται ἀπὸ τοῦ πλήθους 0 .
συνιεῖς ὅπως ὑποτρέχει θωπικῶς τὸν Ἡσαῦ , μόνον δὲ οὐχὶ περισαίνει λελυπημένον , καὶ ὑποκλέπτειν πειρᾶται διά γε τοῦ χρηστοεπεῖν τὸ ἀκρατὲς τῆς ὀργῆς .
καίτοι γὰρ τὸ ἐν ἀμείνοσι εἶναι λαχὼν διὰ τὴν τοῦ πατρὸς εὐλογίαν , καὶ τῇ τῶν πρωτοτόκων δόξῃ προκεκριμένος , καὶ Θεὸν ἔχων ἐπαρωγὸν καθυφίκοιτο ἁγιοπρεπῶς , ἐκεῖνό που πάντως κατορθοῦν ᾑρημένος ·
Εἰ δυνατὸν , τὸ ἐξ ὑμῶν μετὰ πάντων ἀνθρώπων εἰρηνεύετε 0 .
λόγος μὲν γὰρ ἔσθ ὅτε καὶ τραχὸς καὶ ἀνάντης καὶ ὑπεροψίας ἔμπλεως ἀφόρητος ἔσται τισίν .
ὡς δὲ σοφὸς ἔγραφε Παροιμιαστὴς , Ἀπόκρισις ὑποπίπτουσα ἀποστρέφει θυμόν .
καί μοι βλέπε τοῦ δικαίου τὸ εἰς εὐσέβειαν εὐτεχνές .
ἀποστέλλει μὲν γὰρ ἀγγέλους εἰρήνην αἰτήσοντας , καὶ τρυφερωτάτους πρὸς τὸν Ἡσαῦ διακομίσοντας λόγους ·
ἄνω τε γὰρ καὶ κάτω προστέταχε λέγειν ·
τάδε λέγει ὁ παῖς σου ὁ Ἰακώβ .
τρέπεται δὲ πάλιν αὐτὸς εἰς εὐχὰς , καὶ τὴν ἀεὶ σώζουσαν ἐπικουρίαν αὐτῶν οὐ διαλιμπάνει .
ἐμπεδοῖ δὲ , ὅτι τὴν εἰς τὸ μᾶλλον ἐλπίδα τῶν ἤδη παρῳχηκότων ἡ πεῖρα διεσάφει , λέγων 0 ·
ἐν τῇ ῥάβδῳ μου ταύτῃ διέβην τὸν Ἰορδάνην , νυνὶ δὲ γέγονα εἰς δύο παρεμβολάς .
ἔφη γὰρ , ὅτι Αὐτὴν μόνην τὴν οἴκοθεν ἔχων ῥάβδον διέβην τὸν Ἰορδάνην , καὶ πολλῶν γέγονα δεσπότης , τὸ σὸν ἔχων εὐμενὲς , ὦ Δέσποτα .
Εἰσόμεθα διὰ τού των τοίνυν καὶ ἡμεῖς , ὅτι πράους εἶναι δεῖ καὶ εἰρηνικοὺς , καὶ διὰ παντὸς θηρᾶσθαι τρόπου τὸ διαζῇν ἀμαχί 0 .
δοῦλον γὰρ Κυρίου , φησὶν , οὐ δεῖ μάχεσθαι , ἀλλ ἤπιον εἶναι πρὸς πάντας , κατὰ τὸ γεγραμμένον .
ἀποκεχρῆσθαι μὲν γὰρ καὶ ταῖς ἀνθρωπίναις ἡμᾶς εὐτεχνίαις εἰς τὸ ἀγαθὸν , τὸ ἀπεῖργον οὐδὲν , εἴη δ ἂν , οἶμαι , τῶν λίαν ἐπαινουμένων .
ζητεῖν δὲ ἀνάγκη , κ ἂν εἰ τοῦτο γένοιτο παρ ἡμῶν , τὴν παρὰ Θεοῦ φροντίδα , καὶ τὴν ἄνωθεν ἐπικουρίαν , οὐ φρονοῦντας τὰ ὑψηλά 0 ·
διενθυμουμένους δὲ μᾶλλον τὸ γεγραμμένον 0 ·
ὅσῳ μέγας εἶ , τοσούτῳ ταπεινοῦ σεαυτὸν , καὶ ἔναντι Κυρίου εὑρήσεις χάριν .
Οὕτω φρονεῖν τε καὶ δρᾷν ᾑρημένοι τὰ ἐκ τῆς εἰρήνης κερδανοῦμεν ἀγαθὰ , καὶ τοὺς καθ ἡμῶν ἀγριαίνοντας εἰς ἡμερότητα μεταστρέψομεν .
θῆρες γὰρ ἄγριοι , φησὶν , εἰρηνεύσουσί σοι .
τοῦτο πέπραχεν Ἰακώβ .
Οὐ γὰρ μόνοις τὸν ἀδελφὸν αἱμύλοις καὶ ἁπαλοῖς ἐκμειλίσσεται λόγοις , ἀλλὰ καὶ ξενίων καὶ τῶν ὄντων ἐποιεῖτο κοινωνὸν , μερίδα λιπαρωτάτην ἀπονέμων αὐτῷ , πρόβατά τε καὶ βόας , αἶγάς τε καὶ ὄνους , καμήλους καὶ μόσχους .
κρείττων γὰρ εἰρήνη χρημάτων , καὶ προοιχέσθω φιλίας τῆς εἰς ἀδελφοὺς τῶν προσκαίρων ἡ κτῆσις 0 .
καὶ γοῦν ἐδεδίει μὲν , ὡς ἔφην , ὁ θεσπέσιος Ἰακὼβ , τὸν ἀδελφὸν Ἡσαῦ , καὶ ὡς αὐτίκα δὴ μάλα τὰ ἐξ ὀργῆς πεισόμενος , ἄθυμος ἦν , καὶ φθόνον πατήσας τὸν ἐν ἀρχαῖς περιέφυ τὸν Ἰακὼβ , καὶ σὺν δακρύοις ἠσπάζετο , καὶ τοῖς φύσεως νόμοις τὸ βραδύνειν δύνασθαι τὰ εἰς ἀγάπην ἐδίδου .
γέγραπται γὰρ , ὅτι Καὶ προσδραμὼν Ἡσαῦ εἰς συνάντησιν αὐτῷ , καὶ περιλαβὼν αὐτὸν ἐφίλησε , καὶ προσέπεσεν ἐπὶ τὸν τράχηλον αὐτοῦ , καὶ ἔκλαυσαν ἀμφότεροι .
καὶ ταῦτα δὴ πάντα τὰ πραότητος κατορθώματα , καρπὸς ὑφειμένου καὶ ἀφιλοκόμπου φρονήματος , καὶ ξένιον εὐμενείας Θεοῦ τοῖς ἀγαπῶσι αὐτὸν , καταψιλοῦντος τὸ ἄναντες , καὶ καταλεαίνοντος τὸ τραχὺ , καὶ ταῖς εὐθυμίαις καταπιαίνοντος τοὺς αὐτῷ προσκεῖσθαι σπουδάζοντας 0 .